DE CORNEILLE DE SCHEPPER. 1S9 



gallères vers Barbarossa ; que ledict Georges se transporteroit de là vers 

 le roy de France, et par aventure aussy vers l'empereur Charles, pour 

 appaiser leurs diiïérents, pour ce qu'il valloit mieux qu'un homme 

 d'esprit et chrestien fust employé aux susdites affaires, que quelque 

 Turcq , lequel n'ait aulcune cognoissance desdictes affaires ; que le roy 

 de France auroit envoyé vers le grand Empereur, pour sçavoir ce que 

 luy convenoit espérer de Barbarossa et ses navires. Ledict Aloisio disoit 

 qu'il nous déclaroit amiablement tout ce que dessus, et que le mesme 

 nous seroit après manifesté par Imbrahim Bassa, mais qu'il vouloit ce 

 que nous avions entendu de luy, demeurer secret, et que quant aux affaires 

 du roy Ferdinande, il les auroit en singulière recommandation, mais qu'il 

 nous prioit vouloir en son nom déclarer audict Roy une seule chose, que 

 peu après il nous déclaireroit. Nous promeismes de le faire très-volontiers. 

 et néanlmoings il ne nous déclara pour lors que ce vouloit estre ; ains 

 retournant sur ses premiers propos, disoit espérer que se pourroit faire 

 quelque bonne paix, mesmes que, dez maintenant, se pouvoit faire quel- 

 ques bonnes trefves. Surquoy je luy respondois n'estre besoing d'aulcunes 

 trefves, ne fut avecq espérance de quelque paix future : dont il fust aul- 

 cunement estonné, estimant que sçavions quelque chose du secours qu'on 

 debvoit envoyer à Coron. Il teint semblablemenl aulcun propos de la fille 

 du roy de France, quy estoit promise en mariage au nepveu du Pape, et 

 de ceste sorte preindrent fin noz mutuelx discours et communications. Sui- 

 vant quoy fusmes par luy conduicts au plus hault de sa maison, d'où nous 

 veismes toute la cité de Constantinoble : l'église de S'^-Sophie, trois grands 

 édifices de mesme forme touls couvertz de plomb, ayants deux tours 

 d'assez notable haulteur; en l'un desdits édifices est le sépulchre de 

 Mahomet, quy preint ladite cité de Constantinoble, au second est cestuy 

 de Bayazeth, au troisiesme cil de Sol ira ; desquelz chascun a pour le 

 moings quarante mille ducats de rente par an, et lesquels édifices ont esté 

 fondez desdicts Empereurs en leur vivant, affin qu'on prie illecq pour 

 leurs âmes; que ordinairement chascun Empereur faisoit construire sem- 

 blable édifice, et que ces trois gisoient aux dessus nommez, les aultres en 

 aultres lieux. Ledit Aloisio nous déclara semblablement qu'il y at icy 



